**Fejér Megyei Önkormányzat Közgyűlésének**

**136/2015. (IX.24.) önkormányzati határozata**

**a Fejér Megyei Közgyűlés állásfoglalása az európai migrációs helyzet miatt Magyarországon kialakult válsághelyzetről**

A Fejér Megyei Közgyűlés köszönetét fejezi ki Magyarország Kormányának azért, hogy az uniós jogszabályoknak eleget téve megvédi Magyarországot és annak polgárait az Európai Unióra és hazánkra nehezedő bevándorló hullámtól valamint olyan politikát folytat, amellyel hosszú távon megvédi Magyarországot a migrációs válsággal együtt járó nehézségektől és azok hosszú távú hatásaitól.

A Fejér Megyei Közgyűlés külön köszönetét fejezi ki a Magyar Honvédségnek és a határon szolgálatot teljesítő rendészeti szerveknek azért, hogy életüket és testi épségüket is veszélyeztetve, áldozatos munkájukkal közreműködnek Magyarország határainak, illetve a magyar lakosság védelmében.

Köszönetét fejezi ki továbbá a Fejér Megyei Közgyűlés a migráns hullám humánus kezelésének elősegítésében közreműködő civil és karitatív szervezeteknek.

A Fejér Megyei Közgyűlés ugyancsak köszönetét fejezi ki az érintett határszakaszok mellett lévő települések lakóinak a kialakult helyzet okozta problémák és társadalmi feszültségek humánus kezeléséért.

Székesfehérvár, 2015. szeptember 24.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: